CELEX: C2005/143/72
Language: et
Date: 2005-06-11 00:00:00
Title: Kohtuasi T-121/05: Borax Europe Ltd 15. märtsi 2005. aasta hagi Euroopa Ühenduste Komisjoni vastu

11.6.2005   
            
            
               ET
            
            
               Euroopa Liidu Teataja
            
            
               C 143/38
            
         Borax Europe Ltd 15. märtsi 2005. aasta hagi Euroopa Ühenduste Komisjoni vastu
   (Kohtuasi T-121/05)
   (2005/C 143/72)
   Kohtumenetluse keel: inglise
   Borax Europe Ltd, asukoht Guildford (Ühendkuningriik), esitas 15. märtsil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid D. Vandermeersch ja K. Nordlander.
   Hageja palub esimese astme kohtul:
   
               —
            
            
               tühistada otsus;
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Hageja vaidlustab komisjoni otsuse, millega keelduti hagejale võimaldamast juurdepääsu nõukogu 27. juuni 1967. aasta direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta (1), 30. tehnika arenguga kohandamise ettevalmistustega seotud dokumente ja helisalvestusi. Täpsemalt taotles hageja juurdepääsu paljunemisvõimet kahjustavale mürgisusele spetsialiseerunud ekspertide nõupidamise, kus käsitleti boorhappe ja boraatide klassifikatsiooni, helisalvestustele ja stenogrammidele.
   Oma hagi toetuseks väidab hageja, et komisjon on teinud ilmse hindamisvea ja rikkunud määruse 1049/2001 (2) artikli 4 lõike 1 punkti b ja sama artikli lõiget 3. Hageja arvates on kostja teinud vea, väites, et dokumentidele juurdepääsu andmine nõrgendaks nõustavate ekspertide ühtsust ning avaldaks neile välist survet. Hageja väidab veel, et kostja on teinud vea, kohaldades komisjoni otsustamisprotsessi kaitse huvides tehtavat erandit ning järeldades, et teabe avalikustamiseks puudus ülekaalukas üldine huvi.
   Lõpuks leiab hageja, et helisalvestustele osalise juurdepääsu andmisest keeldumisega on rikutud proportsionaalsuse põhimõtet.
   
      (1)  EÜT 196, 16.8.1967, lk 1.
   
      (2)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43).